Oujaar deur Jan v.d. Merwe | Bydraes | Woes - Kreatiewe platform vir Afrikaans
Aantal woorde: 227
Datum gepubliseer: 30 Dec 2014
Die Oujaar lê plat op sy rug en snel ten einde met slegs 2 dae oor.
Oral waar ek gaan of beweeg, in die straat of winkel, hoor ek mense praat oor wat hulle beplan, sien ek hoe hulle aankope doen vir die groot fees wat wag. Sommige gaan na 'n dans, ander gaan saam as gesin die Nuwejaar inwag. Ander verwag talle vriende vir 'n groot opskop en jol.
En ek? Wat gaan ek doen? 'n Onverwagse hartseer oorval my, 'n stille,eensame traan dreig om te val. Soos hierdie traan gaan ek alleen wees. Alleen die Oujaar groet en die Nuwejaar verwelkom. Wat 'n vooruitsig.
Bog, snert en onsin. Ek gaan nie sit en tjank en myself bejammer nie. Alleen of de not, ek gaan ook fees vier. Dadelik koop ek vir my 'n piepklein braaiertjie, 'n stukkie vleis en 'n bottel heerlike wyn.
Laterig die aand gaan ek my vuurtjie brand steek, my vleisie braai en as die klok slaan 'n glasie met myself, in die spieel, klink. Ek en myself in die spieel is mos twee! Dus is ek nie alleen nie. Dan, onder 'n boom op die sypaadjie, gaan ek kyk en luister, hoe die hoofsaaklik swart gemeenskap waar ek woon, die Nuwejaar jillend, gillend, en met baie vuurwerke verwelkom.
Kan nie wag vir my alleen fees nie. Dit kan net lekker wees.
Ten minste het jy goeie geselskap gehad! Hoop jou jaar bly so positief!
5 jaar 2 maande 3 weke 3 dae 9 ure oud
Geseende nuwe jaar
5 jaar 2 maande 4 weke 2 ure oud
en dan sê jy vir jouself in die spieël' Handsome, nother great year
5 jaar 3 maande oud
. . . is 'n mens nooit! Veral nie met'n positiewe gesindheid nie.
Lekker braai en geseënde Nuwe Jaar!
5 jaar 3 maande 7 ure oud
Jan in die gedagtes is ons saam met jou, ons is ook maar rustige mense op die oujaar
5 jaar 3 maande 16 ure oud
Hier word ook nikse fees gevier nie en sal maar 'n glasie wyn in die stilligheid met jou klink. Nie te eensaam raak nie, ek is ook hier iewers...
5 jaar 3 maande 17 ure oud